CELEX: C2007/069/55
Language: ro
Date: 2007-03-24 00:00:00
Title: Cauza T-28/07: Acțiune introdusă la data de 7 februarie 2007 — Fels-Werke și alții/Comisie

24.3.2007   
            
            
               RO
            
            
               Jurnalul Oficial al Uniunii Europene
            
            
               C 69/26
            
         Acțiune introdusă la data de 7 februarie 2007 — Fels-Werke și alții/Comisie
   (Cauza T-28/07)
   (2007/C 69/55)
   Limba de procedură: germana
   Părțile
   
      Reclamante: Fels-Werke GmbH (Goslar, Germania), Saint-Gobain Glass Deutschland GmbH (Aachen, Germania) și Spenner Zement GmbH & Co. KG (Erwitte, Germania) (reprezentanți: Rechtsanwälte H. Posser și S. Altenschmidt)
   
      Pârâtă: Comisia Comunităților Europene
   Concluziile reclamantelor
   
               —
            
            
               anularea articolului 1 punctul 2 al Deciziei Comisiei din 29 noiembrie 2006 privind planul național de alocare a cotelor de emisie de gaze cu efect de seră comunicat de Germania conform Directivei 2003/87/CE a Parlamentului European și a Consiliului (numărul documentului nepublicat), în măsura în care acesta declară garanțiile de alocare din prima perioadă de comercializare descrise în capitolul 6.2 al planului național de alocare al Germaniei sub titlurile „Instalații noi suplimentare conform articolului 11 din ZuG 2007 “și „Alocări conform articolului 8 din ZuG 2007 “drept incompatibile cu Directiva 2003/87/CE,
            
         
               —
            
            
               anularea articolului 2 punctul 2 din această decizie, în măsura în care acesta impune Republicii Federale Germania reguli de punere în aplicare a garanțiilor de alocare din prima perioadă de comercializare descrise în capitolul 6.2 al planului național de alocare al Germaniei sub titlurile „Instalații noi suplimentare conform articolului 11 din ZuG 2007 “și „Alocări conform articolului 8 din ZuG 2007 “și, de asemenea, impune cu această ocazie validitatea acelorași factori de realizare ca și pentru alte instalații fixe comparabile,
            
         
               —
            
            
               obligarea Comisiei la plata cheltuielilor de judecată.
            
         Motivele și principalele argumente
   Reclamantele contestă Decizia Comisiei din 29 noiembrie 2006 privind planul național de alocare a cotelor de emisie de gaze cu efect de seră comunicat de Germania conform Directivei 2003/87/CE a Parlamentului European și a Consiliului. Prin această decizie Comisia critică anumite aspecte ale planului național de alocare al Germaniei pentru incompatibilitatea acestora cu Anexa III a Directivei 2003/87/CE (1).
   Reclamantele, care operează instalații ce sunt supuse obligației de comercializare a cotelor de emisie, declară că sunt vizate în mod direct și individual de decizia atacată.
   În susținerea acțiunii lor reclamantele invocă patru motive:
   În primul rând, acestea afirmă că la data de 29 noiembrie 2006 pârâta nu mai era îndreptățită să respingă planul național de alocare german, pentru că termenul imperativ prevăzut în acest scop în articolul 9 alineatul (3) din Directiva 2003/87/CE era deja expirat.
   În plus, reclamantele contestă în sens material aplicarea eronată a articolului 9 alineatul (3) în raport cu criteriile din Anexa III a Directivei 2003/87/CE. În opinia lor garanțiile de alocare pentru instalații noi criticate de către Comisie nu ar reprezenta ajutoare în sensul articolului 87 alineatul (1) CE. Prin urmare, nu ar rezulta nicio privilegiere nejustificată a instalațiilor respective.
   Pe de altă parte, decizia atacată nu este suficient motivată și încalcă pentru acest motiv articolul 253 CE.
   În sfârșit, decizia atacată încalcă principiul comunitar al protecției încrederii legitime.
   
      (1)  Directiva 2003/87/CE a Parlamentului European şi a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 275, p. 32).